গঙ্গাসাগরে শুভেন্দুর সভা নিয়ে বড় নির্দেশ কলকাতা হাইকোর্টের!

ওয়েব ডেস্ক : ঝাড়গ্রামের পর এবার গঙ্গাগসাগর (Gangasagar)! রাজ্যের বিরোধী দলনেতা শুভেন্দু অধিকারীকে (Suvendu Adhikari) সভা করার নির্দেশ কলকাতা হাইকোর্টের (Calcutta High Court)। এদিন হাইকোর্টের বিচারপতি কৃষ্ণা রাও নির্দেশ দিয়ে বলেছেন, ৭ হাজার সমর্থক নিয়ে সভা করতে পারবেন শুভেন্দু। সঙ্গে আরও বেশ কিছু শর্ত বেঁধে দেওয়া হয়েছে আদালতের তরফে।

মূলত, গঙ্গাসাগরে (Gangasagar) সভা করার অনতি থাকলেও অনুমতি দেওয়া হয়নি শুভেন্দু অধিকারীকে। সাগর থানার ওসির তরফে তা মহকুমা শাসককে চিঠি দিয়ে জানানো হয়েছিল। চিঠিতে জানানো হয়েছিল, ‘গঙ্গাসাগর মেলায় পূর্ণ্যার্থীদের ও বিরোধী দলনেতার নিরাপত্তার কথা মাথায় রেখে সিদ্ধান্ত’। সঙ্গে লেখা ছিল, জেড ক্যাটাগরির নিরাপত্তা পান রাজ্যের লবিরোধী দলনেতা। ভিভিআইপি প্রোটোকলে বিকল্প রাস্তা নেই। সভাস্থলে আসার বিকল্প রাস্তাও নেই। আর সভা আয়োজন করলে অন্তত ১০ হাজার লোক হবে। সেই কারণেই অমনুমতি দেওয়া হয়নি প্রশাসনের তরফে।

আরও খবর : বইছে উত্তরের হাওয়াও, বড়দিনেও হাড়কাঁপানো শীত! কোন জেলায় কত ঘরে পারদ?

এর পরেই কলকাতা হাইকোর্টের দ্বারস্থ হয়েছিলেন রাজ্যের বিরোধী দলনেতা তথা বিজেপি নেতা শুভেন্দু অধিকারী। সেই মামলার শুনানিতে বিচারপতি কৃষ্ণা রাও-এর তরফে জানানো হয়েছে, আজ বেলা ১২ টা থেকে সন্ধ্যা ৬ পর্যন্ত এই সভা করার অনুমতি থাকবে। সঙ্গে বিচারপতি জানিয়েছেন, ৫০ টি মাইক্রোফোন এবং আর্টি স্পিকার লাগিয়ে সভা করা যাবে। ৭ হাজার সমর্থক নিয়ে এই সভা করা যাবে বলেও জানানো হয়েছে।

অন্যদিকে, আগামী ২৮ ডিসেম্বর সকাল ১০টা থেকে বিকেল ৫টা পর্যন্ত ঝাড়গ্রামে বিরোধী দলনেতা শুভেন্দু অধিকারীর (Suvendu Adhikari) সভার (Meeting) অনুমতি দিয়েছে হাইকোর্ট। বিচারপতি কৃষ্ণ রাও বুধবার এই রায় দিয়েছেন। এ নিয়ে হাইকোর্টের (Highcourt) বিচারপতি কৃষ্ণ রাও বলেছেন, আজই কলকাতা হাইকোর্টের শীতকালীন ছুটির আগে শেষ কার্যদিবস। ফলে যদি ২৬ ডিসেম্বর মহকুমা শাসক সভার অনুমতি না দেন, তাহলে আবেদনকারীর হাতে আর কোনও আইনি প্রতিকার থাকবে না। কারণ হাইকোর্টের ভ্যাকেশন বেঞ্চ বসবে ২৯ ডিসেম্বর, অর্থাৎ সভার নির্ধারিত দিনের পর।